OpenLLM-France/wikimedia huggingface dataset:
# Jezus pegen braz e

Oberennoù damheñvel pe handelvoù all zo ivez, gwelout Ar Baradoz.
| ◄ Diskennomp ol, kristenien (An ifern) | Jezus pegen braz e | Barados dudius ! ► |
1. Jezus pegen braz e Plijadur an ine, Pa vev en gras Doue, Hag en e garante, Pa vev en gras Doue. Hag en e garante !
2. Bèr kavan an amzer Hag ar poaniou dister O sonjal de ha noz E gloar ar Barados.
3. Pa zellan en Envo, Etrezeg ma gwir vro, Nijal di a garfen Evel eur goulmik wen.
4. Gant joa e c’hortoan An termen divezan, Hast am euz da welet Jezus ma gwir bried.
5. Kenkent ha ma vezo Torret ma chadeno Me a zavo en èr Evel eun alc’houeder.
6. Tremen a rin al loar, Evit monet d’ar gloar, Dreist an heol, ar steret, Me a vezo douget.
7. Pa vin uz d’an douar, Traouien leun a c’hlac’har, Neuze me rei eur zel Ouz ma bro Breiz-Izel.
8. Dezi me a laro : Kenavo d’id, ma bro, Nag a daerou skuillet En oud, bro veniget !
9. Kenavo da viken, Paourente hag anken, Kenavo pec’hejou, Trubuil ha klenvejou !
10. Pelloc’h na zoujin ket Ardou an drouk-speret : Netra ken n’am sponto Goude tol ar maro.
11. Goude tol ar maro Joaüs me a gano : Torret eo ma chaden, Libr on da virviken !
12. A bep tu pa zellin Kement tra a welin A rei d’am daoulagad Ha d’am c’halon mil vad.
13. Doriou ar Barados Digor ouz ma gortos, Ar zent, ar zentezet, War o zron azeet.
14. Me vo digemeret E pales an Dreindet E kreiz an enoriou Hag ar meulodiou.
15. Me hello, evit mad, Gwelet Doue an Tad Gant e Vab eternel Hag ar Speret-Zantel
16. Me a welo Jezus, ’N eur c’hoarzi dudius, O lakat war ma fen Eur gaer a gurunen.
17. Pegen dous vo klevet E vouez d’in o laret : « Deut, zervijer fidel, « Deut d’ar gloar eternel.
18. « Euz beret an ilis « Ho korf, bev war e giz, « Aman, hep pel dale, « A vo douget ive.
19. « C’houi zo em Barados « Evel eur blanten roz, « A zivleun d’ar mare « Hag e vleun adare.
20. « Evel eul lilien « Ken kaer en he zae wen « E kornik eul liors, « Ez oc’h e kreiz ma fors.
21. Evit poaniou dister, Evit ankeniou bêr, Me a vo pevet mad Gant Doue ma gwir Dad.
22. Kaer a vezo gwelet Ar Werc’hes beniget Gant daouzek stereden A ra he c’hurunen.
23. Gwelet a rin ouspen, Renket e nao vanden, Ele hag arc’hele, Ol o veuli Doue ;
24. Adam hag e bried, An hol batriarchet. Kouls hag ar brofetet, Tud a-goz kurunet ;
25. An ebestel eürus, Gant diskibien Jezus, Hag an ol verzerien, Enor ar gristenien.
26. Tud zalvet a bep bro A welin c’hoaz eno, Gante ma zadou koz Pelzo ouz ma gortos.
27. Gwerc’hezet a bep oad, Zentezet a bep stad, Groage, intanvezet Er bed-man disprizet.
28. Bugale hep niver Tro-war-dro d’o Zalver Gant zae o badeiant O ninjal skanv ha koant
29. Eürustet hep he far, A vreman me ho kar. Enoc’h dal ma sonjan Divec’h enem gavan.
30. Em ol boaniou kalet A gorf hag a speret Me zonjo de ha noz E gloar ar Barados.
# Jezuz hag ar vugale

| ◄ Klemmou ar c’hlanvour iaouank | Jezuz hag ar vugale | Jezuz hag ar pinvidik ► |
* Enn dervez-se Jezuz, skuiz gand he brezegenn,
* A reaz eunn ehanik e-c’harz troad eur wezenn ;
* Ar bobl oa niveruz, mesket enn dro d’ezhan,
* Ar publikan a ioa dem-zost d’ar farizian.
* Ar c’helc’h, heb dale pell, a ioa deuet kalz strisoc’h,
* Rag ann holl a glaske gwelet Jezuz tostoc’h ;
* A-boan ma c’halle Per, e penn ann diskibien,
* Dalc’her eunn dachennik frank enn dro d’ar wezenn.
* Prinsed ar veleien a lavare da Ber :
* « Ni fell eunn nebeudik diviz gand ho mestr ker,
* « Evit gouzout hag hen zo profed war ann douar. »
* Hogen, ouz ho fedenn Per a rea skouarn vouzar.
* Klask stourm out-han pelloc’h, ne dale ket ar boan ;
* Pennek vel eur Breizad, ha kazi drouk enn-han,
* Per a jomaz ken mud ouz ar farizianed,
* Mud ato, mud ivez ouz ar publikaned.
* Hogen, setu merc’hed, gant-ho peb a vugel :
* « Lezit hor bugale da bokat d’he vantell. »
* Ha kerkent oe klevet eur vouez karantezuz.
* Skiltroc’h eged ann ear ; houn-nez oa mouez Jezuz :
* « Simoun Per, eme-z-han, bezit madelezuz,
* « Lezit ar vugale da zont beteg Jezuz,
* « Rag den, e gwirionez, ne ielo d’am Envou,
* « Ma n’eo ket ken dinam hag ar vugaligou. »
# Jezuz, Salver an eneou

Oberennoù damheñvel pe handelvoù all zo ivez, gwelout Jezus, Zalver an ineou.
| ◄ Klevit, holl vugale Doue (Sul Fask) | Jezuz, Salver an eneou (Ar Yaou-Bask) | Setu Mamm Doue (Hanter-Eost) ► |
* Jezuz Salver an eneou
* Holl levenez ar c’halonou,
* Krouer ar bed hoc’h eus prenet,
* Sklerijenn gaer ho mignoned.
* Penaos hoc’h eus c’houi teurvezet
* Samma ar bec’h eus hon pec’hed,
* Ha mont d’ar maro didruez
* Evit rei d’imp ar wir vuhez ?
* Goude terri dor al limbou
* Ha d’ar sent koz o chadennou,
* Trec’h war an holl, a c’hloar karget,
* ’Kichen ho Tad oc’h azezet !
* Jezuz roit d’imp ho pardon ;
* A c’hlac’har leugnit hon c’halon,
* Grit d’imp beza nerzus ha krenv
* Da gerzout war ho lerc’h d’an Nenv.
* Pa ’z oc’h an hent hag ar Pastor,
* Bezit d’hon c’halon he zenzor,
* Hon douster e-kreiz an daerou,
* Ar priz eus hon holl drubuilhou.
# Jezuz a holl-viskoaz

| ◄ Deut tud santel | Jezuz a holl-viskoaz | Eun Arc’hael a-berz an Aotrou ► |
* Jezuz, a holl viskoaz ennon hoc’h eus sonjet,
* Jezuz, a holl viskoaz c’houi hoc’h eus ma c’haret.
* Diskan
* O Kalon Sakr Jezuz, Kalon Sakr ma Doue
* Entanit ma c’halon gant tan ho karante.
* Petra ho touge c’houi da rei d’in ar vuhez
* Petra ho touge c’houi nemet ho karantez ?
* Perak eus lein an Nenv emoc’h c’houi diskennet
* E Kraouig Betleem ? Rak m’ hoc’h eus ma c’haret.
* Jezus, war ar C’halvar, pe liamm ho talc’he,
* Astennet war ar groaz ? Liamm ho karante,
* Petra a felle d’ac’h en eur sevel d’an Nenv ?
* Digori ’r Baradoz d’ho pobl a garante.
* Ganimp war an aoter perak emoc’h chomet ?
* N’hallet ket dilezel ho pugale karet.
* O Jezuz, pa-z-eo gwir n’houllet met karante
* Perak eta, Jezuz, perak n’ho karan me ?
* Jezuz, beteg breman, mar n’em eus ho karet,
* Ho karout e fell d’in, hag ho karout bepred.
# Jezuz ken dous d’ar sonjezon

Oberennoù damheñvel pe handelvoù all zo ivez, gwelout Jezus, ken dous er zonjezon.
| ◄ Gloar da Jezuz, a-greiz kalon | Jezuz ken dous d’ar sonjezon | O sonjal en hon Pec’hejou ► |
* Jezuz, ken dous d’ar soñjezon,
* Holl dommder, holl nerz ar galon ;
* Dousoc’h ez oc’h evit ar mel,
* D’an neb ho kar, d’an neb ho kwel.
* Netra ken flour ne vez kanet,
* Netra ken kaer ne vez sonjet,
* Netra ken brao ne vez klevet
* Evel hoc’h Ano binniget.
* Jezuz, holl fizians ar pec’her,
* Peoc’h bet ken prim d’e zegemer,
* Mil gwech eürus neb hoc’h anav,
* Ho klask a bep tu, hag ho kav !
* N’eus teod a c’hallfe diskleria,
* Na pluenn a c’hallfe skriva,
* Ret eo tanva ’vit lavarout
* Pegent c’houek oc’h-c’houi da garout !
* Bemnoz, serret ma daoulagad,
* Ano Jezuz, ha beure mat,
* Eus ma c’halon deut em genou,
* Ha ’pad an deiz em oberou !
* Bezit, Jezuz, hon levenez,
* Da c’hortoz joaiou ho palez :
* En ho kloar, neuze, dianken,
* Ni ho meulo da virviken. Amen.
# Ollier Ramon

| ◄ Er haih Françès | Olliér Ramon | Er marhadour iouank  ► |
* 1. — Me zou Olliér Ramon hanwet,
* Ha chanjein me hanw n’hellan ket, (bis)
* 2. — Pél amzér ér skôl é on bet,
* Ha kalz a dra ne mès disket.
* 3. — Ne mès chet disket kalz a dra,
* Eit laret guir kazi nitra.
* 4 — P’en dé ’r réral de studial.
* Mé hié d’en davarn de zansal ;
* 5 — Ya, de zansal é hen perpet,
* Ha de roulal get er merhed.
* 6. — Me zad, me mam oé ankinet.
* Doh men guélet ken dirolet.
* 7. — Ind e skriùas d’ein ul lihér
* De zont de labourat d’er gér.
* 8. — Ihuin e oé get me mampreu
* Amess en tranch hag er paleu.
* 9. — Esoh e oé d’ein en hantér
* Amess ha plud ouei ha papér.
* 10. — Donet ém chonj de ziméein
* D’ur plah iouank e blijé d’ein ;
* 11. — D’ur plah iouank a digèh mat
* Dré avis me mam ha me zad.
* 12. — Ar dro deu vil skouet hi deoé,
* Ha kement tral em boé eué.
* 13. — Ya kement tral em boé mé bet,
* E deu vlai e mès ou daibret.
* 14. — Me mès ou daibret é deu vlai
* Hag en neu vil aral get-ai.
* 15. — Kouéhet ér brasan diovér
* Ne houien mui petra gobér.
* 16. — Ha mé oueit d’er gér a Lyon
* D’hum angajein eit bout dragon.
* 17. — P’en da en ord de bartiein
* Me lak em cbonj de zizertein
* 18. — Reit é en ord d’er jandarmet
* De zont d’em hlah de Sant-Briec.
* 19 — Hag imbèr è oen bet tapet :
* D’em rujemant oé ret monet.
* 20. — Kand skouet en dès koustet d’em zad
* Tennein me honjé dré dud vat.
* 21. — Chetui mé bremeo é Kimpér
* Skriùellour è ti un notér.
* 22. — Tud iouank doh mé cheleuet
* El Olliér Ramon ne hret ket.
* 23. — Sentet doh hou mam, doh hou tad.
* Ha hui e viùou é stad vat.
# Ololeo

Oberennoù damheñvel pe handelvoù all zo ivez, gwelout Galv mesaer menez Arre.
| Ololeo | Tuchant é arriùo en han ► |
* Olole Olole Olole.
* O lo Mari, O lo Mari, O
* Lo le olole olole olole
* O lo Mari dont d’am ve Olole O !
N.B. Cette admirable mélodie de plein vent est construite dans le mode locrien (gamme de LA, ayant RÉ pour tonique). Elle ne comporte, a proprement parler, pas de paroles, mais une suite de syllabes et de mots dénués de sens et sans lien entre eux. Pour utiliser le thème, j’ai cru pouvoir y adapter des paroles empruntées a d’autres chansons de pâtres et conformes a la tradition bretonne.
# Oræson d’ar Verc’hes evit an Anaon

| ◄ Ar pros Dies irae evit Oferen an Anaon | Oræson d’ar Verc’hes evit an Anaon | Ar finvezou diveza eut an den, evit distaga hor c’halon diouz ar bed-ma ► |
D’ar Verc’hes glorius Vari evit an anaon eus ar burcator, hac a vez mad lavaret en Oferen an anaon ive. Var ton guers an Itron Vari-a-Druez.
| O Mari ! mam da Jesus, Ho pêt compassion Ouz an tourmanchou grevus A souffr an anaon, Er purcator languisset, En creis an tân grizies Ez int estranj punisset ; Grit ma teuint prest ermes. | O Maria languentibus in purgatorio, Qui purgantur ardore nimio, et torquentur gravi supplicio, Subveniat tua compassio. |
| O Mari ! feunteun gomun Hor goalc’h diouz ar pec’het, Hac hep disprisout nicun, | O Maria ! fons es patens, qui culpas abluis , Omnes sa- |
| nas, ei nullum respuis, Manum tuam extende mortuis, Qui sub pœnis languent continuis. | A ro d’an oll iec’het, Astennit ho torn santel Da rei soulajmant D’ar re so continuel O foan hac o zourmant. |
| O Maria ! ad te, pia, suspirant mortui, Cupientes de pœnis erui, Et adesse tuo conspectui, Et gaudiis æternis perfrui. | O Mari trugarezus ! Digueneoc’h e c’hortos An anaon hirvoudus M’ho zennot da repos, C’hoant bras ho deus ac’hanoc’h Da gaout timad ar guel, Ha da jouissa pelloc’h Eus ar joa eternel. |
| O Maria ! clavis David, quæ cœlum aperis, Nunc beata succurre miseris, Qui tormentis torquentur asperis, duc eos de domo carceris. | O Mari, alc’houez David ! A zigor an êvou, Brema davedoc’h galvit Ar gueiz ma an eneou, Pere a so tourmantet Dreist peb comparæson; Grit ma vezint dilivret Buhan eus ho frison. |
| O Maria ! lex justorum, norma credentium, Vera salus in te sperantium, Pro defunctis sit tibi studium Assiduè orare Filium. | O Mari ! c’houi eo lesen An dud just ha santel, C’houi eo ivez ar reglen D’ar gristenien fidel ; C’houi eo guir silvidiguez Ar re a fizi enoc’h, Rentit laouenidiguez D’an anaon pelloc’h. O Mari, mam benniguet ! Implijit ho studi Evit ar re decedet, Hep paoues da bidi Ha da offr ho meritou Dirac Jesus ho Map, Ma quitaï eus ho dleou An oll anaon-vad. |
| O Mari, mam a druez ! Rentit, ni bo supli, D’ar re varo ar vuez, Ma c’hallint ho meuli, Hac o veza pardonet, Ma’z aïnt dre ho moyen Da repos ha da velet Doue da virviquen. Amen. | O Maria ! benedicta, per tua merita, Te rogamus, mortuos suscita, Et dimittens eorum debita, Ad requiem sis eis semita. Amen. |
# Olier Hamon (Duhamel)

Oberennoù damheñvel pe handelvoù all zo ivez, gwelout Olier Hamon.
| ◄ Moriseta Tefetaou | Olier Hamon | Fanch ar C’halvez ► |
* Me ’zo ginidik eus ar c’hanton ;
* Ma hano ’zo Olier Hamon ;
* Tud onest e ma mam ha ma zad,
* Ha me ’zo den fall a ligne vad.
TRADUCTION. — Je suis natif du canton ; — Mon nom est Olivier Hamon. — Gens honnêtes sont ma mère et mon père, — Et moi je suis un méchant homme d’une bonne famille.
Chanté par Maryvonne le Flem, Port-Blanc.
Chanté par Marie-Louise Méhauté, Trégonneau Phono Y. le Moal.
# Oræson d’an Dreindet gant hini ar Sul

| ◄ Ar pros Veni, Sancte Spiritus, d’ar Pantecost | Oræson d’an Dreindet gant hini ar Sul | Ofiç ar Sacramant gant he Hymnou ► |
| O Va Doue oll-galloudec hac eternel, pehini hoc’h eus grêt ar c’hraç d’ho servijerien da anaout dre ar gonfession eus ar guir feiz ar c’hloar eus an Dreindet eternel, ha da adori en oll gallout eus ho majesre un Doue epquen en tri ferson : grit, ni no supli, ma teui ar fermete eus ar | OMnipotens, sempiterne Deus, qui dedisti famulis tuis in confessione veræ fidei æternæ Trinitatis gloriam agnoscere, et in potentiâ majestatis adorare unitatem ; quæ |
| sumus ut ejusdem fidei firmitate ab omnibus semper muniamur adversis. | memes feiz d’hor proteji ha d’bor c’hreât a enep peb seurt adversiteou : Dre verit hon Autrou J.-C. ho Map unic, pehini, etc. |
Oræson evit ar Sul quenta varlerc’h ar Pantecost, pehini eo ive dissul an Dreindet, hac a vez lavaret varlerc’h an Oræson diaraoc.
| DEus, in te sperantium fortitudo, adesto propitius invocationibus nostris : et quia sine te nihil potest mortalis infirmitas, præsta auxilium gratiæ tuæ, in exequendis mandatis tuis, et voluntate tibi et actione placeamus. Per. | O Va Doue, pehini eo nerz ar re pere a esper enoc’h, selaouit favorablement hor pedennou, hac evel na ell netra sempladurez an den hepdoc’h, roït deomp ar sicour eus ho craç evit, oc’h executi ho courc’hemennou, ma vezimp agreabl deoc’h ha dre hor volontez ha dre hon actionou. Ni her goulen dre verit ho Map J.-C. hon Autrou, etc. Evelse bezet grét. |
# Oraison

| ◄ Eneb ann derewez | Oraison | Disconta ar werbl ► |
Zant Urban, mab Urban Oa bet tôlet ’n eur forn dan :
Mari c’hlan ’neus han distanet. « Tan, tan, alec’h-se tec’h !
« N’eo ket aze ’man da lec’h, « Nac aze, na neb-lec’h !
« Kerz d’ann ifern da leski « Pe d’ar mor da veui !
Madame Foison-Paimpol.
# Oraison santès Barba

| ◄ Pater ar goulmic wenn | Oraison santès Barba | Demad ► |
Santès barba, c’hui pehini Oc’h eus ann heur da bossedi
Curunenn doubl, er barados, Evel gwerc’hès ha merzerès,
Plijet ganeoc’h, me ho suppli, En peb leac’h hon preservi,
Hon zud, hon loened, hon mado, Ouz ann tân hac ar c’huruno :
Roët ar c’hracz d’in ’raoc merwel, D’ober covesion mad ha santel,
Ma c’hallinn recev humblamant Corf ma Jezus, er sacramant,
Ma efomb hol d’ar barados, Da veuli Doue da jamès.
Barba Tassel. Plouaret. 1885
# Oræson abars ha goude Ofiç

| ◄ Gousperou gouel sant Tudual | Oræson abars ha goude Ofiç |
| AUtrou Doue, plijet gueneoc’h digueri va guenou da veuli ba da c’hlorifia hoc’h hano santel : netaït ive va c’halon diouz peb seurt distractionou vean ha sonjesonou fall : roït ho sclerijen d’am entendamant, hac elumit em affection ar flam eus ho carantez, evit ma illin recita an ofiç-ma dinamant, attantivamant ha devotamant, ha ma veritin beza exaucet dirac ar bresanç eus ho majeste divin. Dre hon Autrou Jesus-Christ ho Map unic. R/. Evelse bezet græt. | APeri, Domine, os meum ad benedicendum nomen sanctum tuum : munda quoque cor meum ab omnibus vanis, perversis et alienis cogitationibus ; intellectum illumina, affectum inflamma, ut dignè, attentè ac devote hoc officium recitare valeam, et exaudiri merear antè conspectum divinæ majestatis tuæ. Per Christum Dominum nostrum R/. Amen. |
| O va Salver, en union d’an intantion divin-se gant pehini hoc’h eus bet rentet hoc’h-unan meuleudiou da Zoue ho tad var an douar, ec’h ofran deoc’h ive ar veuleudi hac arpedennou eus an heuriou-ma. | Domine, in unione illius divinæ intentionis, quâ ipse in terris laudes Deo persolvisti, has tibi horas persolvo. |
| SAcrosanctæ et individuæ Trinitati, crucifixi Domini nostri Jesu—Christi humanitati, beatissimæ ac gloriosissimæ semperque Virginis Matris Mariæ fecundæ integritati, et omnium Sanctorum universitati, sit sempiterna laus, honor virtus et gloria ab omni creaturâ nobisque remissio omnium peccatorum, per infinita saecula sæculorum. Amen. | D’An Dreindet sacr ha santel, en un Doue hepquen, d’an humanite sacr eus hon Autrou Jesus-Christ crucifiet, d’an integrite fecond ba vertuzus a Vari bepret guerc’hes ha mam an eurussa nac ar gloriussa, ha d’an oll sænt ha sænteset assambles, ra vezo rentet ur veuleudi, un enor, ur vertuz hac ur c’hloar eternel gant quement tra so crouet, ha deomp-ni ra vezo accordet gant Doue ar pardon hac ar remission eus hon oll bec’hejou, hep fin da jmæs. Evellen bezet græt. |
| V/. Beata viscera Mariæ Virginis, quæ portaverunt æterni Patris Filium. R/. Et beaia ubera quæ lactaverunt Christum Dominum. | V/. Eürus eo an antraillou eus ar Verc’hes Vari pere ho deveus douguet Map an Tad eternel R/. Hac eürus eo an divron pere ho deveus roet da zena da Jesus-Christ hon Autrou. |
Pater, Ave, hac un De profundis evit an Anaon eus ar Purgatoar.
# Barzhaz Breizh/1867/Ar goulenn

Oberennoù damheñvel pe handelvoù all zo ivez, gwelout Ar goulenn.
| ◄ Ann amzer dremenet | Ar goulenn | Ar gouriz ► |
Enn han ann Tad holl-galloudek, Ar Mab hag ar Spered-Meulet, Bennoz ha joa barz ann ti-me Muioc’h evit zo gan-i-me.
Na petra ’teuz’ta, ma mignon, Pa ne d- eo joauz da galon ?
Eur goulming em boa em c’houldri, Hag eur gudon em boa gat hi, Ha setu digouet ar sparfel, Ker prim hag eur barrad avel, Ha ma c’houlmig en deuz spontet. N’ouier doare pelec’h ma oet.
Meurbed da gavann kempennet Evit bea ker glac’haret ; Kribet e teuz da vleo melen, ’Vel ma iefez d’ann abaden.
Ma mignon, n’em godiset ket ; Ma c’houlmik wenn p’euz ket gwelet ? N’em bo, a-vad, plijadur ’bed, Ken n’am bo ma c’houlmik kavet.
Da goulmik, n’em euz ket gwelet, Na da gudon wenn ken-neubed.
Den iaouang, eur gaou a lerez, Gwelet e bet gand re oa mez, Hag o nijal trezek da bors, Hag o tisken barz da liors.
Da goulmik n’em euz ket gwelet, Na da gudon wenn ken-neubed.
Ma c’hudon vo kavet maro, Ma na zeu ked he far endro ; Mervel a rei ma c’hudon baour : Me ia da welet dre ann nour.
Harz ! ma mignon, na iaffec’h ket, Me ia ma unan da welet.
D’am liorz, ma mignon, onn bet Na koulmik ’bed n’em euz kavet
Nemed eur frapad boukedou, Bleuniou lila ha rozennou, Ha dreist-holl eur rozennik gaer, Savet e kornig ar voger ;
Me ia d’he c’hlask d’hoc’h mar keret, Da lakat laouen ho spered.
Braoik fe ! koant hag a feson Da lakat laouen eur galon ! Ma ve ma c’hudon ar c’hlizin, Teufe da gouea war-n-ezhin.
Me ia da bignat d’ar c’hreunial ; Marse ma eet di, o nijal.
Chomet, mignon kaer, gortoet, Me ia ma unan da welet.
D’ar c’hreunial d’al lae onn bet, Na koulm e-bed n’em euz kavet, Nemed ann damoezennik-man, Hi chomet warlec’h he unan : Lak-hi deuz da dok mar kerez, Da gaout frealzidigez.
Kemend a c’hreun zo enn damoen, Kelliez evn gand ma c’houlm wenn, Dindan he eskel, enn he neiz, Hag hi ker goustadik e kreiz.
Mont a rann d’ar park da welet.
Harz, ma mignon, na iaffec’h ket, Sotra refec’h ho potou ler ; Me ia ma unan enn ho lec’h.
Ne gavann koulmik mod e-bed Nemed eunn aval ’meuz kavet, ’Nn aval-ma, krizet a bell-zo, Dindan ar ween, ’touez ann delio. Enn ho jakotik likit hi, Da rei d’ho kudon da zibri, Ha neuze na oelo ket mui.
Ma mignon, ho trugarekat ; ’Vit ma krizet, eunn aval mad Ne d- eo ket kollet he c’houez-vad ; Met n’em euz c’hoant deuz aval ’bed, Deuz bleun na deuz tamoen e-bed, Ma c’houlmik renkann da gaouet, Me ia ma unan d’he c’herc’het.
Trou Doue ! he-man zo potr fin ! Deuz ’ta, ma mignon, deuz gan-in ; Da goulmik wenn ne ket kollet, Me ma un em euz hi miret, Em c’hambr, enn eur gaoud olifant, Ar biri a aour hag arc’hant. Hag hi dreoig enn hi meurbed, Ker probik, ker brao, ker fichet.
# Barzhaz Breizh/1867/Ar gouriz

Oberennoù damheñvel pe handelvoù all zo ivez, gwelout Ar gouriz.
| ◄ Ar goulenn | Ar gouriz | Son ann daol ► |
Gwelet em euz enn eur flouren Eur gazek vihan, hi laouen.
— Oh ! — Gra, pa ri tra, To, pa ri ti ; Gra, pa ri ; Gra, pa ri, Pa ri tra,
Ne oa sonj d’ ei nemed da vad, Nemed da vragal barz ar prad,
— Oh ! — Gra, pa ri tra, etc.
Nemed da buri ar ieod glaz. Ha da eva dour deuz ar waz.
Ken a zeuaz benn gand ann hent Eur marc’hek iaouank, hag hen ken !
Hag hen ken ampart ha ken drant ! He zillad a aour hag arc’hant.
Hag ar gazek dal’ m’he welaz, Enn he sao souet a jomaz ;
Ha goustadig a dostaaz, Hag he fenn d’ar gleud astennaz ;
Hag ar marc’heg he likaouaz, Hag he vek d’he bek a lakaz ;
Ha goudeze he briataz, Hag hi ’n em gavaz enn he eaz,
Ha goude ’n deuz he c’habestret, Ha goude en deuz he senklet.
— Oh ! — Gra, pa ri tra, etc.
# Barzhaz Breizh/1867/Ar re unaned

Oberennoù damheñvel pe handelvoù all zo ivez, gwelout Ar Re Unanet.
| ◄ Itroun Varia Folgoat | Ar re unaned | Fontanella ► |
Tro mare ar c’huz-heol, oe klevet trouz neihour, Trouz eur vag a oe klevet o tonet gand ann dour,
Ha strap, ha son ann drompill hag ann tabolinou, Ken a zone ar c’herreg war lein ar meneiou.
Ha me monet da welet ; ha ne weliz netra Nemet Marc’haid ar gerc’heiz, pao-kamm, o pesketa : — Marc’haid, Marc’haidik, te nij huel ha pell ; Petra neve zo digouet e-barz e Breiz-izel ?
— Netra neve zo digouet e-barz e Breiz-izel, Nemed e tri c’horn ar vro zo stravill ha brezel, Savet ann holl Vretoned, plouiziz ha noblanz, Ha na vo fin d’ar brezel ma na gav ann dud chanz. —
Neb ho gwele dastumet da vont da harzou Breiz, E tachen Kergrist-Moelou, d’ar iou fask, tarz-ann-deiz, Peb arkebut war ho skoa, peb blun ru euz ho zok, Peb kleze euz ho c’hoste, banniel ar feiz a-rok.
Ha-pa oant o vonet kuit hi zo eet d’ann iliz Evit kimiada sant Per kouls hag ann otrou Krist : Hag o tont euz ann iliz ’nem stouont er vered ; — Arsa ’ta, Kerne-huel, setu ho soudarded !
Setu soudarded ar vro, soudarded unanet Evid difenn ar gwir feiz rag ann Hugunoded, Evid difenn Breiz-izel rak bro-Zoz ha Bro-C’hall, Kemend a wast hor bro-ni, gwas eged ann tangwall.
Hag o tont euz ar vered eleiz a c’houlenne : — Men a gefimp mezer ru d’en emgroaza breme ? — Ken a droc’haz kalonek potr maner Kergourtez ; — Kemeret skouer digan-in hag e viot kroazet ez ! —
Ne oa ked he gomz gant han, he gomz achuet mad, Oa toullet gwien he vrec’h ken a strinkaz ar goad, Ha war dal he borpant wenn eur groaz ru a oa gret, Hag abarz nemeur amzer ho holl e oant kroazet.
Pa oant e kichen Kallak o vonet gand ann hent, E klevjont kleier Duhot o son ann ofern bred : Hag hi distroi war ho c’hiz enn eur laret ’nn eur vouez : — Kenavo kleier Mari ! kenavo kleier kez !
Kenavo ’ta, kenavo, kleier kristeniet ! Aliez enn deziou-lid ni hon euz ho prallet !
Ra blijo gand ann Otrou, hag ar Werc’hez santel, Ma ho prallefimp ni c’hoaz pa vo fin d’ar brezel !
Kenavo, bannielou sakr, pere hon euz douget, Oc’h ober tro ann iliz, e pardon Sant-Servet ; Ra vimp ker goest da zifenn hor bro hag ar gwir feiz Hag em omp bet d’ho terc’hel war ann dachen, enn deiz !
Da hijo Doue ar reo ! da vo goenvet ann ed, Goenvet e douar ar Gall, trubard d’ar Vretoned ! Ra ganomp-ni da viken, enn eur vouez, potred Breiz : — « Biken ! biken n’embaro ann onner hag ar bleiz. » —
Ar ganaouen-ma zo gret aboe ’m omp eet enn hent, Ebarz ar bloa mil pemp kant daouzek ha poar ugent ; Gret gand eur c’houer iaouank, war eunn ton da gano, Kanet-hi, potred Kerne, da laouenat ar vro.